
                                                       Avizat Direcția Juridic Contencios
                                                           Prin raport de avizare nr._______/___________
                                              

         Raport de specialitate

[bookmark: _Hlk206399224][bookmark: _Hlk206399312][bookmark: _Hlk203549386][bookmark: _Hlk203549542]privind aprobarea cererii formulată de Consiliului local al municipiului Drobeta Turnu Severin referitoare la trecerea terenului în suprafață de 123400 mp, situat în municipiul Drobeta Turnu Severin, având NC 72670, din domeniul privat al statului și administrarea Agenției Domeniilor Statului în domeniul privat al municipiului Drobeta Turnu Severin


             Prin referatul de aprobare nr. _________/___________ 2025, Primarul Municipiului Drobeta Turnu Severin supune aprobării Consiliului Local proiectul de hotărâre de consiliu local privind aprobarea cererii formulată de Consiliului local al Municipiului Drobeta Turnu Severin referitoare la trecerea terenului în suprafață de 123400 mp, situat în Municipiul Drobeta Turnu Severin, T1, P2, la sud de centura municipiului, înscris în CF nr. 72670 Drobeta Turnu Severin, având NC 72670, din domeniul privat al statului și administrarea Agenției Domeniilor Statului în domeniul privat al Municipiului Drobeta Turnu Severin.

1. Necesitatea și oportunitatea proiectului

Proiectul de hotărâre propus este necesar să fie adoptat în contextul existenței unei necesități actuale și urgente de creare de noi locuri de muncă, a existenței unor cereri ale cetățenilor pentru terenuri destinate realizării de construcții noi, precum și a necesității de dezvoltare economică și urbanistică a municipiului Drobeta Turnu Severin.
În absența acestora, economia locală, populația și bugetul UAT-ului Municipiul Drobeta Turnu Severin sunt direct și grav afectate, o consecință notorie a celor afirmate mai sus fiind migrarea populației tinere spre marile centre urbane, în absența unor locuri de muncă atractive în orașul natal, Drobeta Turnu Severin.
	Față de acestea, precizăm că la nivelul Direcției Patrimoniu sunt înregistrate un număr de 187 de cereri formulate de societăți comerciale și persoane fizice care doresc să demareze lucrări de investiții de anvergură în Municipiul Drobeta Turnu Severin, și respectiv să realizeze construcții noi. Prin urmare, este absolut necesar ca Municipiul Drobeta Turnu Severin să aibă folosința legitimă a unei suprafețe de teren extinse, drept pentru care apreciem ca fiind utilă și necesară trecerea suprafeței de 123400 mp teren din domeniul privat al statului și administrarea ADS în domeniul privat al UAT Municipiul Drobeta Turnu Severin.
Considerăm că acest demers va avea efecte benefice pentru dezvoltarea economică și socio-urbanistică a Municipiului Drobeta Turnu Severin, asigurarea necesarului de locuri de muncă la nivelul municipiului și a unor terenuri pentru cetățenii care doresc să realizeze construcții.
Operațiunea de trecere a terenului despre care facem vorbire din domeniul privat al statului si administrarea Agenției Domeniilor Statului în domeniul privat al municipiului Drobeta Turnu Severin este susținută legal de dispozițiile art. 358 din OUG nr. 57/2019 privind Codul administrativ, conform cărora ”trecerea unui bun din domeniul privat al statului Statului în domeniul privat al unei unități administrativ-teritoriale se face la cererea Consiliului local, a Consiliului județean, respectiv a Consiliului General al Municipiului București, după caz, prin hotărârea Guvernului; trecerea prevăzută la alin. 1 se face doar în situația în care bunul respectiv se află pe raza teritorială a unității administrativ-teritoriale care solicită trecerea, cu plata contravalorii bunului aferentă valorii de inventar, actualizate în condițiile legii; cererea prevăzută la alin. 1 se aprobă prin hotărâre a Consiliului local, a Consiliului județean, respectiv a Consiliului General al Municipiului București, după caz.”
Prin adresa nr. 40816 din 07.11.2025, ADS ne comunică Raportul de evaluare pentru stabilirea valorii juste a ternului în suprafață de 123400 mp situat în Drobeta Turnu Severin, T 1, P2, categoria de folosință ”vii”, identificat în Cartea Funciară nr. 72670, întocmit la solicitarea Agenției Domeniilor Statului de către evaluatorul SC TOMLIDER IMOBILIARE SRL, pentru punerea în aplicare a observațiilor Ministerului Jusitiției indicate prin adresa nr. 2161327/2025/30.09.2025, ce vizează proiectul de hotărâre privind trecerea unui teren din domeniul privat al statului si din administrarea Agenției Domeniilor Statului în domeniul privat al municipiului Drobeta Turnu Severin.
După intrarea în vigoare a hotărârii de Guvern și înainte de preluarea terenului, municipiul Drobeta Turnu Severin va achita contravaloarea acestuia în cuantum de 1.178.833 lei determinată prin raportul de evaluare nr.21536/04.11.2025 întocmit  de S.C. ROMLIDER EVALUARI IMOBILIARE S.R.L.", în conformitate cu dispozițiile art. 358 alin. 2 din O.U.G. nr. 57/2019 privind Codul administrativ. 
 Suma menționată la alin. 1 se va asigura din veniturile proprii ale bugetului local prin grija Direcției Economice din cadrul Aparatului de specialitate al primarului municipiului Drobeta Turnu Severin, respectiv de la poziția Achiziție teren - Capitolul bugetar 70.02.50-Alte Servicii în domeniul locuinței, serviciilor și dezvoltării comunale, Titlul 70-cheltuieli de capital, indicator bugetar 71.01.30-alte active fixe.

2. Beneficiul pentru comunitate

Prin proiectul de hotărâre propus se are în vedere crearea de oportunități privind investițiile prin implementarea de noi proiecte, precum și crearea de noi oportunități pentru realizarea de construcții, fapt ce conduce la dezvoltarea economico-socială și urbanistică  a municipiului, și nu în ultimul rand la modernizarea cadrului arhitectonic al municipiului.

3. Legalitatea 

Susținerea proiectului din punct de vedere legal este fundamentată pe dispozițiile  art. 84,  art. 129 alin. 1, alin. 2 lit. c, art. 139 alin. 1, alin. 2, art. 196 alin. 1 lit. a și cele ale art. 358 din O.U.G. nr. 57/05.07.2019 privind Codul administrativ.
În acest sens în conformitate cu dispozițiile art. 136 alin. 8 lit. b din O.U.G. nr. 57/05.07.2019 privind Codul administrativ a fost întocmit raportul de specialitate al Directiei Patrimoniu cu privire la necesitatea și oportunitatea aprobării cererii formulată de Consiliului local al municipiului Drobeta Turnu Severin referitoare la trecerea terenului în suprafață de 123400 mp, situat în municipiul Drobeta Turnu Severin, T1, P2, la sud de centura municipiului, înscris în CF nr. 72670 Drobeta Turnu Severin, având NC 72670,  din domeniul privat al statului și administrarea Agenției Domeniilor Statului în domeniul privat al municipiului Drobeta Turnu Severin.
Proiectul de hotărâre cu întreaga documentație va fi supus spre dezbatere și aprobare Consiliului Local al Municipiului Drobeta Turnu Severin.
Începând cu data adoptării hotărârii propuse, prevederile HCL nr. 209 din 25.08.2025 își vor înceta aplicabilitatea.

Atașăm prezentului raport:
1. Protocol de predare - primire nr. 15179/ 28.07.2025;
1. Extrasul de carte funciară nr. 32520/13.08.2025;
1. Adresa nr. 40816/07.11.2025 a ADS.

                       Director,						       Șef Serviciu,
                   Radu  Lăpădat			                                     Felix Nuhaiu


                Direcția Arhitect Șef,                                                               
           Șef Serviciu Urbanism ___________                                        
           Șef Serviciu Cadastru   ___________

